Asia C-190/11

Daniela Mühlleitner

vastaan

Ahmad Yusufi ja Wadat Yusufi

(Oberster Gerichtshofin esittämä ennakkoratkaisupyyntö)

”Tuomioistuimen toimivalta siviili- ja kauppaoikeuden alalla — Toimivalta kuluttajien tekemien sopimusten osalta — Asetus (EY) N:o 44/2001 — 15 artiklan 1 kohdan c alakohta — Tämän toimivallan mahdollinen rajoittaminen koskemaan etäsopimuksia”

Tiivistelmä – Unionin tuomioistuimen tuomio (neljäs jaosto) 6.9.2012

Oikeudellinen yhteistyö yksityisoikeudellisissa asioissa – Tuomioistuimen toimivalta ja tuomioiden täytäntöönpano siviili- ja kauppaoikeuden alalla – Asetus N:o 44/2001 – Toimivalta kuluttajien tekemien sopimusten osalta – Asetuksen 15 artiklan 1 kohdan c alakohdan soveltamisala – Soveltamisalaa ei ole rajoitettu pelkästään etäsopimuksina tehtyihin sopimuksiin

(Neuvoston asetuksen N:o 44/2001 15 artiklan 1 kohdan c alakohta)

Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla annetun asetuksen N:o 44/2001 15 artiklan 1 kohdan c alakohtaa on tulkittava siten, ettei siinä vaadita, että kuluttajan ja elinkeinonharjoittajan välinen sopimus on tehty etäsopimuksena.

Ensiksi on todettava, ettei tässä säännöksessä nimenomaisesti tehdä sen soveltamista riippuvaiseksi siitä, että sen soveltamisalaan kuuluvat sopimukset on tehty etäsopimuksina. Toiseksi mainitun säännöksen teleologisesta tulkinnasta on huomautettava, että kuluttajasopimusten tekemistä etäsopimuksina koskevan edellytyksen lisääminen olisi vastoin tällä säännöksellä tavoiteltua päämäärää eli erityisesti päämäärää suojata kuluttajia, jotka ovat sopimuksen heikkoja osapuolia. Kolmanneksi olennainen edellytys, josta mainitun asetuksen 15 artiklan 1 kohdan c alakohdan soveltaminen riippuu, liittyy kuluttajan kotipaikan valtioon suunnattuun kaupalliseen toimintaan tai elinkeinotoimintaan. Tältä osin sekä yhteyden ottaminen etäteitse että tavaran tai palvelun etävaraus tai sitä suuremmalla syyllä kuluttajasopimuksen tekeminen etäsopimuksena ovat viitteitä siitä, että sopimus liittyy tällaiseen toimintaan.

(ks. 35, 42, 44 ja 45 kohta sekä tuomiolauselma)

Asia C-190/11

Daniela Mühlleitner

vastaan

Ahmad Yusufi ja Wadat Yusufi

(Oberster Gerichtshofin esittämä ennakkoratkaisupyyntö)

”Tuomioistuimen toimivalta siviili- ja kauppaoikeuden alalla — Toimivalta kuluttajien tekemien sopimusten osalta — Asetus (EY) N:o 44/2001 — 15 artiklan 1 kohdan c alakohta — Tämän toimivallan mahdollinen rajoittaminen koskemaan etäsopimuksia”

Tiivistelmä – Unionin tuomioistuimen tuomio (neljäs jaosto) 6.9.2012

Oikeudellinen yhteistyö yksityisoikeudellisissa asioissa — Tuomioistuimen toimivalta ja tuomioiden täytäntöönpano siviili- ja kauppaoikeuden alalla — Asetus N:o 44/2001 — Toimivalta kuluttajien tekemien sopimusten osalta — Asetuksen 15 artiklan 1 kohdan c alakohdan soveltamisala — Soveltamisalaa ei ole rajoitettu pelkästään etäsopimuksina tehtyihin sopimuksiin

(Neuvoston asetuksen N:o 44/2001 15 artiklan 1 kohdan c alakohta)

Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla annetun asetuksen N:o 44/2001 15 artiklan 1 kohdan c alakohtaa on tulkittava siten, ettei siinä vaadita, että kuluttajan ja elinkeinonharjoittajan välinen sopimus on tehty etäsopimuksena.

Ensiksi on todettava, ettei tässä säännöksessä nimenomaisesti tehdä sen soveltamista riippuvaiseksi siitä, että sen soveltamisalaan kuuluvat sopimukset on tehty etäsopimuksina. Toiseksi mainitun säännöksen teleologisesta tulkinnasta on huomautettava, että kuluttajasopimusten tekemistä etäsopimuksina koskevan edellytyksen lisääminen olisi vastoin tällä säännöksellä tavoiteltua päämäärää eli erityisesti päämäärää suojata kuluttajia, jotka ovat sopimuksen heikkoja osapuolia. Kolmanneksi olennainen edellytys, josta mainitun asetuksen 15 artiklan 1 kohdan c alakohdan soveltaminen riippuu, liittyy kuluttajan kotipaikan valtioon suunnattuun kaupalliseen toimintaan tai elinkeinotoimintaan. Tältä osin sekä yhteyden ottaminen etäteitse että tavaran tai palvelun etävaraus tai sitä suuremmalla syyllä kuluttajasopimuksen tekeminen etäsopimuksena ovat viitteitä siitä, että sopimus liittyy tällaiseen toimintaan.

(ks. 35, 42, 44 ja 45 kohta sekä tuomiolauselma)